હવે શહેરી અને ગ્રામ્ય પ્રેક્ષકોને ગુજરાતી ફિલ્મો થકી સાંકળવા હોય તો શું કરવું? આ જ વિચાર સાથે ‘બ્રિજ સિનેમા’નો કોન્સેપ્ટ લઈને જાણીતા અભિનેતા હિતેનકુમાર આવી રહ્યા છે. તે કહે છે કે, ‘ગુજરાતમાં પાંચ-છ મેટ્રો સિટીને બાદ કરતાં લગભગ વિસ્તારો ગ્રામ્ય છે અથવા નાનાં શહેરો છે. આ પરિસ્થિતિમાં જો આપણે ફિલ્મોમાં રૂરલ અને અર્બન જેવી વાડાબંધી કરીશું તો ગુજરાતી ફિલ્મોને ધાર્યું માર્કેટ ક્યારેય નહીં મળે.